ల్యూక్ రోంచి

ల్యూక్ రోంచి (జననం 1981, ఏప్రిల్ 23) న్యూజీలాండ్-ఆస్ట్రేలియన్ క్రికెట్ కోచ్, మాజీ క్రికెటర్. అంతర్జాతీయ క్రికెట్‌లో ఆస్ట్రేలియా జాతీయ క్రికెట్ జట్టు, న్యూజీలాండ్ జాతీయ క్రికెట్ జట్టు రెండింటికీ ప్రాతినిధ్యం వహించాడు. క్రికెట్ చరిత్రలో ఆస్ట్రేలియా, న్యూజీలాండ్ రెండింటికీ ఆడిన ఏకైక ఆటగాడిగా నిలిచాడు. ఆస్ట్రేలియాతో ఫైనల్‌లో ఓడిపోయిన తర్వాత 2015 క్రికెట్ ప్రపంచ కప్‌లో రన్నరప్‌గా నిలిచిన న్యూజీలాండ్ ప్రపంచ కప్ జట్టులో భాగంగా ఉన్నాడు.వెల్లింగ్టన్ తరపున న్యూజీలాండ్ దేశవాళీ మ్యాచ్‌లలో ఆడాడు. ట్వంటీ 20 మ్యాచ్‌లు ఆడాడు. 2017 జూన్ లో అంతర్జాతీయ క్రికెట్ నుండి రిటైర్ అయ్యాడు.

 క్రికెట్ రంగం 
న్యూజీలాండ్‌లోని మనవాటు-వాంగనుయ్ ప్రాంతంలోని డన్నెవిర్కేలో జన్మించిన రోంచి, చిన్న వయస్సులోనే తన కుటుంబంతో కలిసి పశ్చిమ ఆస్ట్రేలియాలోని పెర్త్‌కు వలస వెళ్ళాడు. కెంట్ స్ట్రీట్ సీనియర్ ఉన్నత పాఠశాలలో చదువుకున్నాడు. దూకుడుగా ఉండే బ్యాట్స్‌మన్ గా, వికెట్ కీపర్‌గా ఫీల్డింగ్ లో రాణించాడు. 2002 జనవరిలో వెస్ట్రన్ ఆస్ట్రేలియా తరపున అరంగేట్రం చేశాడు. ర్యాన్ కాంప్‌బెల్ తర్వాత రెండవ ఎంపిక వికెట్-కీపర్‌గా కొంత కాలం తర్వాత, 2006లో క్యాంప్‌బెల్ రిటైర్మెంట్ తర్వాత రోంచి వెస్ట్రన్ ఆస్ట్రేలియా మొదటి-ఛాయిస్ కీపర్ అయ్యాడు. 2007 - 2009 మధ్యకాలంలో కొంతకాలంపాటు, బ్రాడ్ హాడిన్ తర్వాత ఆస్ట్రేలియా రెండవ ఎంపిక కీపర్‌గా పనిచేశాడు. ఆస్ట్రేలియా ఎ జట్టు తరపున అనేక మ్యాచ్‌లు ఆడాడు.

జాతీయ జట్టు 2008 వెస్టిండీస్ పర్యటనలో హాడిన్ తన వేలు విరిగిన తర్వాత, రోంచి ఒక ట్వంటీ 20 ఇంటర్నేషనల్, నాలుగు వన్డే ఇంటర్నేషనల్ మ్యాచ్‌లు ఆడాడు. తర్వాత 2009లో పర్యాటక దక్షిణాఫ్రికా జట్టుతో మరో రెండు ట్వంటీ20 ఇంటర్నేషనల్ మ్యాచ్‌లు ఆడాడు. 2012 ఫిబ్రవరిలో, రోంచి తన క్రికెట్ కెరీర్‌ను మరింత ముందుకు తీసుకెళ్ళేందుకు న్యూజీలాండ్‌కు తిరిగి రావాలని తన ఉద్దేశాన్ని ప్రకటించాడు. ఆ తర్వాతి నెలలో వెల్లింగ్టన్ క్రికెట్ జట్టుతో ఒప్పందం కుదుర్చుకున్నాడు. 2013 మేలో న్యూజీలాండ్ తరపున తన వన్డే అరంగేట్రం చేసాడు, అంతర్జాతీయ స్థాయిలో ఆస్ట్రేలియా, న్యూజీలాండ్ రెండింటికీ ఆడిన మొదటి ఆటగాడిగా నిలిచాడు.

2015 మేలో ఇంగ్లాండ్‌తో జరిగిన మ్యాచ్‌లో 70 బంతుల్లో 88 పరుగులు చేసి న్యూజీలాండ్ తరపున రోంచి తన అరంగేట్రం చేశాడు. న్యూజీలాండ్ ఇంగ్లండ్‌లో కేవలం ఐదవ విజయంతో మ్యాచ్‌ను గెలుచుకుంది. దాదాపు 30 ఏళ్లలో ఇంగ్లీష్ గడ్డపై వారి మొదటి విజయం సాధించింది.

రోంచీ 2017, జూన్ 21న అంతర్జాతీయ క్రికెట్‌కు రిటైర్మెంట్ ప్రకటించాడు.

 మూలాలు 

 బాహ్య లింకులు 


వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:ఆస్ట్రేలియా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1981 జననాలు